У почетку је био опрезан, да не би увредио Спарту, али када је почетком Коринтског рата Персија почела да подржава Атину Тразибул се залагао за агресивније акције. Он је иницирао градњу дугих зидова, који су били срушени на крају Пелопонеског рата. Заповедао је атинским контингентима у бици код Немеје и у бици код Коронеје 394. п. н. е. Та два пораза политички су му наштетили, па је смењен и на чело државе је дошао Конон, који је победом у бици код Книда 394. п. н. е. окончао спартанске снове о поморској империји.